Document ID: 32003R1338

Uredba Sveta (ES, Euratom) št. 1338/2003
z dne 23. julija 2003
o določitvi ponderjev, ki se od 1. januarja 2003 uporabljajo za osebne prejemke uradnikov Evropskih skupnosti, ki delajo v tretjih državah
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Kadrovskih predpisov za uradnike Evropskih skupnosti in pogojev za zaposlitev drugih uslužbencev Skupnosti, določenih z Uredbo Sveta (EGS, Euratom, ESPJ) št. 259/68 [1], in zlasti prvega odstavka člena 13 Priloge X h Kadrovskim predpisom,
ob upoštevanju predloga Komisije,
ob upoštevanju naslednjega:
(1) Treba je upoštevati spremembe življenjskih stroškov v državah zunaj Skupnosti in skladno s tem določiti ponderje, ki se od 1. januarja 2003 uporabljajo za prejemke iz dela uradnikov, ki delajo v tretjih državah, izplačujejo pa se v valuti države njihove zaposlitve.
(2) Ponderji, v zvezi s katerimi je bilo izvršeno plačilo na podlagi Uredbe (ES, Euratom) št. 101/2003 [2], lahko povzročijo naknadno prilagoditev prejemkov iz dela, navzgor ali navzdol.
(3) Treba je predvideti izplačila za nazaj v primeru povečanja prejemkov iz dela zaradi novih ponderjev.
(4) Treba je predvideti povračilo preveč izplačanih zneskov v primeru znižanja prejemkov iz dela zaradi novih ponderjev za obdobje med 1. januarjem 2003 in datumom začetka veljavnosti te uredbe.
(5) Treba je predvideti, da je vsako tako povračilo omejeno na obdobje največ šestih mesecev pred sklepom o določitvi ponderjev in da se učinki sklepa porazdelijo na obdobje največ dvanajstih mesecev od datuma navedenega sklepa, tako kot pri ponderjih, ki se uporabljajo v Evropski skupnosti za prejemke iz dela in pokojnine uradnikov in drugih uslužbencev Evropskih skupnosti −
SPREJEL NASLEDNJO UREDBO:
Člen 1
Z učinkom od 1. januarja 2003 se za prejemke iz dela uradnikov Evropskih skupnosti, ki delajo v tretjih državah, izplačujejo pa se v valuti države njihove zaposlitve, uporabljajo ponderji kot je razvidno iz Priloge.
Za izračun takega prejemka iz dela se uporabljajo menjalni tečaji, ki se uporabljajo za izvrševanje splošnega proračuna Evropske unije za mesec pred datumom iz prvega odstavka.
Člen 2
1. Institucije izplačujejo za nazaj v primeru povečanja prejemkov iz dela zaradi ponderjev, prikazanih v Prilogi.
2. Institucije v primeru znižanja zaradi ponderjev, prikazanih v Prilogi za obdobje od 1. januarja 2003 do datuma začetka veljavnosti te uredbe, prejemke iz dela naknadno prilagodijo navzdol.
Naknadna prilagoditev, ki vključuje povračilo preveč izplačanih zneskov, se omeji na obdobje največ šestih mesecev pred datumom začetka veljavnosti te uredbe. Povračilo se porazdeli na obdobje največ dvanajstih mesecev od navedenega datuma.
Člen 3
Ta uredba začne veljati z dnem objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. julija 2003

Labels: 9
15
19
5